Iransk standardtid

Iransk standardtid (IRST) eller Irantid (IT) er tidssonen som brukes i Iran. 

IRST er fastlagt til UTC+3:30, som betyr at IRST er tre og en halv time foran UTC. IRST er definert ved meridianen 52,5° øst. Dette er Irans offisielle meridian, og den definerer også den iranske kalender.

Iran brukte ikke sommertid fra 2005 til 2008, etter en avgjørelse av president Ahmadinejad. Det iranske parlamentet bestemte imidlertid i 2007 at sommertid skulle gjeninnføres fra 2008, men den iranske regjeringen motsatte seg dette.«Iran will not observe DST»   , Press TV, 20. mars 2007. Etter en tids diskusjon valgte likevel Ahmadinejads regjering å følge parlamentets vedtak,«Iran changes clocks to observe DST», Press TV, 20. mars 2008. og Iransk sommertid, kalt IRDT (Iran Daylight Time), ble gjeninnført fra 21. mars 2008. 21. september 2022 ble sommertid avskaffet og Iran holder nå normaltid hele året.

 Referanser 

Kategori:Tidssoner